ခုမိုတိုရိတောင်

ခုမိုတိုရိတောင် (雲取山, Kumotori-san) သည် ဂျပန်နိုင်ငံ၊ ဟွန်းရှူးကျွန်းတွင် တည်ရှိသည့် တောင်တစ်ခု ဖြစ်သည်။ ဤတောင်သည် ဆိုင်းတမစီရင်စု၊ တိုကျိုမြို့နှင့် ယာမနရှိစီရင်စုတို့၏ နယ်နိမိတ်ပေါ်တွင် တည်ရှိနေသည်။ ပင်လယ်ရေမျက်နှာပြင်အထက် ၂၀၁၇ မီတာ (၆၆၁၇ ပေ) ရှိသည်။ ဤတောင်သည် တိုကျိုမြို့ရှိ အမြင့်ဆုံးနေရာလည်း ဖြစ်သည်။ ဤတောင်သည် အိုခုတမတောင်များနှင့် အိုခုချိချိဘုတောင်များကို ပိုင်းခြားပေးထားသည်။ ဤတောင်သည် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ပါဝင်သည်။

ခုမိုတိုရိတောင်တွင် ညအချိန်ကာလတွင် တောင်တက်သမားများတည်းခိုနိုင်သည့် အရေးပေါ်တဲငယ်ရှိသည်။ တောင်တက်သမားများသည် တိုကျိုမြို့မှ လာရောက်ကြပါက အမြင့်သို့ မတက်ရောက်ကြသေးဘဲ နိမ့်သည့်နေရာတွင် ညအချိန် တည်းခိုကြသည်။ ခုမိုတိုရိတောင်ထိပ်သည် ရာသီဥတုကောင်းမွန်သည့်နေ့တွင် ဖူဂျီတောင်၏ လှပသည့်မြင်ကွင်းကို ကြည့်ရှုနိုင်သည့်နေရာလည်း ဖြစ်သည်။

၁၈၈၂ ခုနှစ်၊ ဒီဇင်ဘာလတွင် တောင်ထိပ်တွင် တောင်၏အမြင့်ကို တိုင်းတာနိုင်မည့် triangulation point စခန်းကို တည်ဆောက်ခဲ့သည်။ ၎င်းသည် ဂျပန်နိုင်ငံတွင် ပထမဆုံးတည်ဆောက်ခဲ့သည့် စခန်းများထဲမှ တစ်ခုလည်း ဖြစ်သည်။

ပိုမိုကြည့်ရှုရန်
 အိုခုတမ
 အိုခုချိချိဘုတောင်တန်း
 ဂျပန်နိုင်ငံ၏ ထင်ရှားသည့် တောင် ၁၀၀

ပြင်ပလင့်များ

 Geospatial Information Authority of Japan's Topographic map 

ကိုးကား

ကဏ္ဍ:ဂျပန်နိုင်ငံရှိ တောင်များ